Długi

Długi ( Dlugy, wot 1937 Fleißdorf) su wjes na kromje Błótow. Wone słušeja k Wětošowskemu wjesnemu dźělej Njabožkojce.

Wjes leži trochu wuchodnje šoseje, zwjazowaceje Zušow z Njabožkojcami, po kotrejž tež „kórkowa kolesowarska šćežka“ wjedźe. Leži sewjernje Wětošowa w biosferowym rezerwaće Błóta. Na juhozapadźe leži Łučny hat.

 Stawizny 
Prěnje pisomne naspomnjenje wsy je z lěta 1520. Prěnjotnje ryzy serbska wjeska měješe z Njabožkojcami zhromadnu šulu, kotraž so wot 1850 naspomni. Tuta steješe na poł puća mjez wjeskomaj. Hač do 29. oktobra 1937 rěkaše wjes hamtsce Dlugy a bu potom w zwisku z nacionalsocialistiskej germanizaciju wjesnych mjenow serbskeho pochada na „Fleißdorf“ přemjenowana. Zwjetša so tajke změny po kóncu Druheje swětoweje wójny zaso cofnychu, w tutym padźe pak nic.

Městnostne mjeno je wotwodźene wot delnjoserbskeho dłujki („dołhi“)Arnošt Muka: Serbski zemjepisny słowničk. Budyšin, 1927, str. 65 (digitalizat). a poćahuje so na formu wsy.

Dnja 1. januara 1974 zagmejnowachu so Długi do Njabožkojc a zhromadnje z tutymi 31. decembra 2001 do města Wětošowa.StBA: Gebietsänderungen vom 01.01. bis 31.12.2001

 Wuwiće wobydlerstwa 
 Wobydlerstwo w Długach wot 1875 do 1971Statistika Braniborska (PDF)lěto  wobydlerjo lěto  wobydlerjo lěto  wobydlerjo1875 1451933 1271964 1141890 1601939 1251971 981910 1291946 1651925 1321950 169

 Wotkazaj 
 Stawizniske informacije wo Njabožkojcach a Długach 

 Nóžki 

Kategorija:Wětošow
Kategorija:Sydlišćo we wokrjesu Hornje Błóta-Łužica
Kategorija:Sydlišćo w serbskim sydlenskim rumje
Kategorija:Sydlišćo w Delnjej Łužicy
Kategorija:Sydlišćo w Błótach
Kategorija:Prěnje naspomnjenje 1520
Kategorija:Rozpušćenje gmejny 1974